Search: HomeTestimonialsWhat Works WhereFishing VenuesProductsShops that Stock MaGic BaitsContact Us
"Eerste hengel sessie met Magic Baits, 22 vis, 2 op Onion Floaties, res op Vampire Bleeding, Boorgat, Groen Spyker en Yellow Navigator op die bol. Gevang by Beesplaas, wat 'n lekker plek" Hans Barrand
‘n Kort inleiding tot ‘n groot plesier of absolute frustrasie.
Die grootste absoluut grootste geheim van aasboothengel is ‘n betroubare aasboot. Jy kan net so goed hengel as wat jou aasboot jou toelaat. Niks is so frustrerend as jy ‘n aasbootjie het wat gaan staan in die dam en jy moet swem om dit te gaan haal nie.
As ek langs die dam sit en die hoeveelheid hengelaars sien wat aasbote gebruik is dit nogal verstommend hoeveel sukkel met hulle aasbote. Kort kort sien jy ‘n kano wat ‘n aasboot gaan haal of iemand wat ‘n aasboot in trurat insleep. Daar is niks so frustrend soos ‘n aasboot wat keer op keer probleme gee nie. Dit is hoekom jy baie deeglik jou huiswerk moet doen en die regte boot koop. Die nuutste tegnologie in afstandbeheerde radios is ‘n moet. Die ou 27 Mhz radios gee nie afstand nie en is selfs op sy beste onbetroubaar. Selfs ouerige aasbote waar die eienaar net die radio verander het na ‘n 2.4 Ghz radio se bootjie se betoubaarheid verbeter aansienlik.As iemand langs die dam my hulp vra en hy het ‘n 27 Mhz radio is ek nie gretig om te help nie.
My aasbootjie opset – DM craft aasbootjie met ‘n 2.4 Ghz radio. Al die drade is gesoldeer en LED ligte op die deksel. 5 Batterye (12 amp/h) en ‘n herlaaibare battery in my radio. Ek vat altyd ‘n kragopwekker saam en as die battery pap is word dit dadelik herlaai. Verder het ek ‘n klein solar paneel aangeskaf en gebruik dit ook om die batterye vol te hou.
Dit is baie belangrik dat jy die beste kwalieit batterye in jou “remote” sit. Ongeag of dit gewone of herlaaibares is. Kwaliteit maak hier ‘n reuse verskil en spaar jou onnodige frustrasie.
‘n Paar “tips”1. Verander jou “receiver” se krag dat dit ook vanaf die 12 volt battery af werk. Maklike goedkoop verandering. Ek hou altyd ‘n paar van die 12 volt na 6 volt reguleerders in voorraad. Dit gebeur soms dat jy in die donker jou battery se drade omruil en as jy nie ‘n diode stroombaan het nie, staan jou boot.2. Soldeer al jou verbindings. 3. Toets jou aasbootjie eers op die kant, gaan die terminale na en kyk vir ooglopende foutjies wat maar soms insluip. Druk op die bakkies terwyl jy die boot toets, baie keer het ek al so foute opgespoor. 4. Sorg dat jou batterye ten volle gelaai is. As jou geld dit toelaat koop ‘n slim battery laaier dit sorg dat die batterye nie oorlaai word nie en verleng so jou batterye se lewe. 5. Sit LED ligte op jou boot. Ek het vier sulke ligte op my boot, nie net is hulle twee keer so helder as normale gloeilampies nie en hulle trek minder stroom. 6. Hou ‘n spaar propeller in jou viskas. 7. Ek het ‘n “glow plug” van ‘n dieselenjin wat ek gebruik vir ‘n soldeerbout . Ek hou dus altyd ‘n stukkie soldeersel iewers in ‘n sak sodat ek enige herstelwerk kan doen sommer langs die dam.
Jy kan ‘n klomp veranderinge op jou boot maak, soos aas-strooiers, trurat ens. Maar ondervinding het geleer hoe minder tierlantyntjies hoe minder probleme ondervind jy.
At the water's edge ...Bait boat fishingFeeder AnglingFish CareFishing TechniquesHow to ...The Keep Net (Angling Tales and Fables to warm the cockles of your heart)Flatline Specimen Baits
© MaGic Baits 2017